METEO, 4 iunie 2021. Vremea va continua să se încălzească ușor în cea mai mare parte a țării.
Vremea va continua să se încălzească ușor în cea mai mare parte a țării. Temperaturile maxime se vor încadra între 18 și 26 de grade Celsius. La munte sunt așteptate averse, posibil însoțite de descărcări electrice.
Vremea va continua să se încălzească ușor în cea mai mare parte a țării, dar valorile termice vor fi în continuare sub media climatologică specifică datei. Temperaturile maxime se vor încadra între 18 și 26 de grade Celsius, iar cele minime între 5 și 14 grade Celsius.Cerul va fi temporar noros și se vor semnala averse, posibil însoțite de descărcări electrice, cu precădere după-amiaza și seara, la munte și pe arii restrânse în restul teritoriului.Vântul va sufla slab și moderat, cu unele intensificări ziua în zona montană înaltă şi pe alocuri în Moldova, estul Munteniei şi Dobrogea, unde la rafală vor fi viteze în general de 40…50 km/h. În orele dimineţilor, izolat se va forma ceaţă.Vremea în BucureștiValorile termice vor continua să crească ușor. Cerul va avea înnorări trecătoare, iar după-amiaza vor fi posibile ploi slabe, de scurtă durată. Vântul va sufla slab și moderat. Temperatura maximă va fi de 23…24 de grade Celsius, iar cea minimă de 10…13 grade Celsius, potrivit ANM.